CELEX: 32014R0506
Language: fi
Date: 2014-05-15 00:00:00
Title: Komission asetus (EU) N:o 506/2014, annettu 15 päivänä toukokuuta 2014 , Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta säilöntäaineena tietyissä lämpökäsitellyissä lihatuotteissa käytettävän etyylilauryyliarginaatin osalta  ETA:n kannalta merkityksellinen teksti

16.5.2014   
            
            
               FI
            
            
               Euroopan unionin virallinen lehti
            
            
               L 145/35
            
         KOMISSION ASETUS (EU) N:o 506/2014,
   annettu 15 päivänä toukokuuta 2014,
   Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta säilöntäaineena tietyissä lämpökäsitellyissä lihatuotteissa käytettävän etyylilauryyliarginaatin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan, 14 artiklan ja 30 artiklan 5 kohdan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
            
         
               (3)
            
            
               Kyseinen unionin luettelo ja kyseiset eritelmät voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (4)
            
            
               Etyylilauryyliarginaatin käytön hyväksymisestä säilöntäaineena useissa eri elintarvikeryhmissä jätettiin hakemus 5 päivänä toukokuuta 2006. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (5)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi huhtikuussa 2007 etyylilauryyliarginaatin turvallisuuden elintarvikkeiden säilöntäaineena ja määritti sen hyväksyttäväksi päiväsaanniksi (ADI) 0,5 mg painokiloa kohti. (4) Varovaiset arviot niin aikuisten kuin lastenkin altistumisesta tälle aineelle antavat olettaa, että hyväksyttävä päiväsaanti todennäköisesti ylittyisi ehdotetuilla enimmäiskäyttömäärillä useiden eri elintarvikeryhmien osalta.
            
         
               (6)
            
            
               Näiden päätelmien antamisen jälkeen hakija tarkisti aineen käyttötarkoituksia ja käyttömääriä ja pyysi lupaa sen käytölle lämpökäsitellyissä lihatuotteissa. Elintarviketurvallisuusviranomainen julkaisi heinäkuussa 2013 lausunnon (5) etyylilauryyliarginaatin tarkemman altistuksen arvioinnista sen elintarvikkeiden lisäaineena ehdotettujen tarkistettujen käyttötarkoitusten pohjalta ja totesi, että altistuminen kaikissa väestöryhmissä on alle hyväksyttävän päiväsaannin, joka on 0,5 mg painokiloa kohti päivässä.
            
         
               (7)
            
            
               Etyylilauryyliarginaattia on teknologisista syistä tarpeen käyttää lämpökäsiteltyjen lihatuotteiden säilöntäaineena kyseisten elintarvikkeiden mikrobiologisen laadun parantamiseksi — tähän kuuluu myös Listeria monocytogenes -bakteerin kaltaisten haitallisten mikro-organismien kasvun estäminen. Koska etyylilauryyliarginaatin käyttö lämpökäsitellyissä lihatuotteissa auttaa säilyttämään niiden laadun ja turvallisuuden, on aiheellista sallia sen käyttö lämpökäsitellyissä lihatuotteissa ja antaa kyseisen elintarvikelisäaineen numeroksi E 243.
            
         
               (8)
            
            
               Etyylilauryyliarginaatin (E 243) eritelmä olisi sisällytettävä asetukseen (EU) N:o 231/2012 silloin, kun se sisällytetään asetuksen (EY) N:o 1333/2008 liitteessä II vahvistettuun unionissa hyväksyttyjen elintarvikelisäaineiden luetteloon ensimmäisen kerran.
            
         
               (9)
            
            
               Sen vuoksi asetuksia (EY) N:o 1333/2008 ja (EU) N:o 231/2012 olisi muutettava.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen I mukaisesti.
   2 artikla
   Muutetaan asetuksen (EU) N:o 231/2012 liite tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä toukokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
   
      (4)  The EFSA Journal (2007) 511, s. 1.
   
      (5)  EFSA Journal 2013; 11(6):3294.
   
      LIITE I
      Muutetaan asetuksen (EY) N:o 1333/2008 liite II seuraavasti:
      
                  1)
               
               
                  Lisätään B osan 3 kohdassa ”Muut lisäaineet kuin väri- ja makeutusaineet” olevan lisäainetta E 242 Dimetyylidikarbonaatti koskevan kohdan jälkeen uusi kohta seuraavasti:
                  
                              ”E 243
                           
                           
                              Etyylilauryyliarginaatti”
                           
                        
            
                  2)
               
               
                  Lisätään E osan elintarvikeryhmään 08.2.2 ”Lämpökäsitellyt lihajalosteet” uusi kohta seuraavasti:
                  
                               
                           
                           
                              ”E 243
                           
                           
                              Etyylilauryyliarginaatti
                           
                           
                              160
                           
                           
                               
                           
                           
                              Paitsi emulgoidut makkarat, savustetut makkarat ja maksapasteija.”
                           
                        
            
   
      LIITE II
      Lisätään asetuksen (EU) N:o 231/2012 liitteessä olevan elintarvikelisäainetta E 242 koskevan eritelmän jälkeen uusi kohta seuraavasti:
      
         
            ”E 243 ETYYLILAURYYLIARGINAATTI
         
         
                     
                        Synonyymit
                     
                  
                  
                     Lauriiniarginaattietyyliesteri; lauramidiarginiinietyyliesteri; etyyli-Να-lauryyli-L-arginaatti·HCl; LAE
                  
               
                     
                        Määritelmä
                     
                  
                  
                     Etyylilauryyliarginaattia syntetisoidaan esteröimällä arginiini etanolin avulla, minkä jälkeen esterin annetaan reagoida lauryylikloridin kanssa. Tuloksena oleva etyylilauryyliarginaatti otetaan talteen hydrokloridisuolana, joka suodatetaan ja kuivataan.
                  
               
                     ELINCS
                  
                  
                     434-630-6
                  
               
                     Kemiallinen nimi
                  
                  
                     Etyyli-nα-dodekanoyyli-L-arginaatti·HCl
                  
               
                     Kemiallinen kaava
                  
                  
                     C20H41N4O3Cl
                  
               
                     Molekyylipaino
                  
                  
                     421,02
                  
               
                     Pitoisuus
                  
                  
                     Vähintään 85 % ja enintään 95 %
                  
               
                     
                        Kuvaus
                     
                  
                  
                     Valkoinen jauhe
                  
               
                     
                        Tunnistaminen
                     
                  
                  
                      
                  
               
                     Liukoisuus
                  
                  
                     Liukenee hyvin veteen, etanoliin, propyleeniglykoliin ja glyseroliin
                  
               
                     
                        Puhtaus
                     
                  
                  
                      
                  
               
                     Να-lauryyli-L-arginiini
                  
                  
                     Enintään 3 %
                  
               
                     Lauriinihappo
                  
                  
                     Enintään 5 %
                  
               
                     Etyylilauraatti
                  
                  
                     Enintään 3 %
                  
               
                     L-arginiini·HCl
                  
                  
                     Enintään 1 %
                  
               
                     Etyyliarginaatti 2HCl
                  
                  
                     Enintään 1 %
                  
               
                     Lyijy
                  
                  
                     Enintään 1 mg/kg
                  
               
                     Arseeni
                  
                  
                     Enintään 3 mg/kg
                  
               
                     Kadmium
                  
                  
                     Enintään 1 mg/kg
                  
               
                     Elohopea
                  
                  
                     Enintään 1 mg/kg”